text: Магнолиите - Интересно - EdnaJena.com
  Всяка година чакам пролетта с трепет. С жажда вдигам очи към клоните на дърветата - да зърна началото на бялата им премяна. Първи се "обличат" в цвят магнолиите - тези южни преселнички, добре вживели се и в нашия климат.
  В София следя няколко дръвчета - все около Ректората. Наблюдавам магнолията пред Царския дворец, другата - в дома на турската легация на бул. "Руски" и дружката ѝ отсреща в парка. Следя и дръвчетата в двора на Гръцкото посолство откъм ул. "Сан Стефано".
  КОЯ Е ПОВЕЛИТЕЛКАТА НА ХАЛИФИ
  КРИЯТ ЛИ ОПАСНОСТИ ДЕТСКИТЕ КОЗМЕТИЧНИ ПРОДУКТИ?
  Обмислям дневния си маршрут, така че да ги наобиколя, да ги зърна - да не изпусна този красив и вълнуващ ритуал! И когато се покрият с цветове, които са като литнали водни лилии, накацали по голите им клони, аз им се радвам от душа. Гледам ги с възхита и си мисля: "Боже, красиви са като булки!"
  Булка! Кое момиче не мечтае за булчинска премяна? Има ли майка, която да не сънува дъщеря си, нагиздена като булка?